
1. Asjaolud ja menetluse käik
Detailplaneeringu algatamise ettepaneku on esitanud TÜ Inkeri (äriregistri kood 10133127). Planeering algatati Narva Linnavolikogu 19.06.2014 otsusega nr 76 “Paul Kerese tn 21 maa-ala detailplaneeringu koostamise algatamine“.
Paul Kerese tn 21 maa-ala pindalaga on ca 0,4 ha asub Narva linnas Kerese linnaosas Paul Kerese ja Kreenholmi tänavate ristmiku kõrval.
Planeering on kooskõlastatud lähteseisukohtades loetletud asutuste ja isikutega. Narva Linnavalitsuse Arhitektuuri- ja Linnaplaneerimise Amet kooskõlastas TÜ Inkeri koostatud Paul Kerese tn 21 maa-ala detailplaneeringu (töö nr DP-09/2014) 02.02.2017.
22.02.2017 Narva Linnavolikogu otsusega nr 13 „Paul Kerese tn 21 maa-ala detailplaneeringu vastuvõtmine ja avaliku väljapaneku korraldamine“ võeti planeering vastu ning suunati avalikule väljapanekule.

Avalikul väljapanekul 20.03.-10.04.2017 ei esitatud planeeringule mitte ühtegi kirjalikku vastuväidet ega ettepanekut planeeringu lahenduse kohta.
Kehtestamisele esitatud Paul Kerese tn 21 maa-ala detailplaneeringuga määratakse Paul Kerese tn 21 krundile ehitusõigus kuni 3-korruselise ärihoone ehitamiseks. Kavandatava ärihoone ehitusalune pindala on kuni 756 m² ja maksimaalne lubatud kõrgus maapinnast 15 m. Sissesõit krundile teostatakse Paul Kerese tänavalt. Jalakäijate juurdepääs on tagatud Kreenholmi tn ja Paul Kerese tn poolt. Detailplaneeringuga on ettenähtud teeservituut Kreenholmi tn 14 kinnistu kasuks. Parkimine on lahendatud omal krundil. Kavandatav parkimiskohtade arv on 34, neist 2 puuetega inimestele. Detailplaneering lahendab muu hulgas maa-ala heakorrastuse ja haljastuse küsimused, määrab tehnovõrkude asukohad.
Kehtiva Narva linna üldplaneeringu järgi on antud ala maakasutuse sihtotstarbeks ärimaa. Kehtestatav Paul Kerese tn 21 maa-ala detailplaneering ei too kaasa kehtiva Narva linna üldplaneeringu muutmise ega täpsustamise ettepanekut.

Narva linna üldplaneeringu menetluse käigus on koostatud keskkonnamõju strateegilise hindamise aruanne. Kuna kehtestatav Paul Kerese tn 21 maa-ala detailplaneering ei too kaasa kehtiva Narva linna üldplaneeringu muutmise ega täpsustamise ettepanekut, siis eraldi KSH koostamine pole nõutav.
2. Õiguslikud alused

2.1. Ehitusseadustiku ja planeerimisseaduse rakendamise seadus jõustus 01.07.2015. Antud seaduse § 1 lõike 1 kohaselt enne käesoleva seaduse jõustumist algatatud planeeringud menetletakse lõpuni, lähtudes seni kehtinud planeerimisseaduses sätestatud nõuetest.
2.2. Enne 01.07.2015 kehtiva planeerimisseaduse § 24 lõike 3 kohaselt detailplaneeringu, mille koostamise üle ei teostata järelevalvet, või maavanema poolt järelevalve käigus heakskiidetud üldplaneeringu või detailplaneeringu kehtestab kohalik omavalitsus.

2.3. Narva linna põhimääruse punkti 4.4.29 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses.
3. Otsus
Kehtestada Narva linnas Kerese linnaosas Paul Kerese tn 21 maa-ala detailplaneering pindalaga ca 0,4 ha, TÜ Inkeri töö nr DP-09/2014 (vastavalt lisatud detailplaneeringu põhijoonisele – Lisa 1).

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Город” ning ameti veebilehel.
4.2. Pärast maakorraldustööde teostamist moodustatavate kruntide registreerimiseks maakatastris linnavalitsusel läbi viia vajalikud toimingud, mis on kohaliku omavalitsuse pädevuses vastavalt seadusandlusele.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov

Linnavolikogu esimees
PAGE  
2

